C 253/6
FI
Euroopan unionin virallinen lehti
18.7.2023
Tiivistelmä Euroopan tietosuojavaltuutetun lausunnosta, joka koskee ehdotusta Euroopan parlamentin ja neuvoston asetukseksi rikosoikeudellisten menettelyjen siirtämisestä (2023/C 253/04) (Koko lausunto on luettavissa englanniksi, ranskaksi ja saksaksi Euroopan tietosuojavaltuutetun verkkosivustolla https://edps.europa.eu) Euroopan komissio antoi 5. huhtikuuta 2023 ehdotuksen Euroopan parlamentin ja neuvoston asetukseksi rikosoikeu­ dellisten menettelyjen siirtämisestä.
Euroopan tietosuojavaltuutettu tukee täysin komission tavoitetta säätää yhteisistä säännöistä rikosoikeudellisten menettelyjen siirtämiseksi yhdestä jäsenvaltiosta toiseen rajat ylittävän rikollisuuden torjumiseksi tehokkaasti ja sen varmistamiseksi, että parhaiten soveltuva jäsenvaltio tutkii rikosta tai nostaa syytteen.
Hän on tyytyväinen myös ehdotuksessa esitettyyn selvennykseen siitä, että rikosoikeudellisten menettelyjen siirtämisen osalta kyseinen asetus olisi oikeusperusta henkilötietojen vaihdolle jäsenvaltioiden välillä direktiivin (EU) 2016/680 8 artiklan ja 10 artiklan a alakohdan mukaisesti Euroopan parlamentin ja neuvoston (1).
Euroopan tietosuojavaltuutettu kehottaa lainsäätäjää selventämään edelleen keskusviranomaisten tehtäviä ja vastuita tässä ehdotuksessa sekä viittauksia tietosuojan oikeudelliseen kehykseen.
1.
JOHDANTO
1.
Euroopan komissio antoi 5. huhtikuuta 2023 ehdotuksen Euroopan parlamentin ja neuvoston asetukseksi rikosoikeu­ dellisten menettelyjen siirtämisestä (2) (”ehdotus”)
2.
Ehdotuksen tavoitteena on ottaa käyttöön uusi väline rikosoikeudellisten menettelyjen siirtämiseksi jäsenvaltioiden välillä, jotta voitaisiin 1) parantaa tehokasta ja asianmukaista oikeudenkäyttöä EU:ssa, 2) parantaa perusoikeuksien kunnioittamista rikosoikeudellisen menettelyn siirtämisprosessissa, 3) parantaa rikosoikeudellisen menettelyn siirtämisen tehokkuutta ja oikeusvarmuutta, 4) mahdollistaa rikosoikeudellisen menettelyn siirtäminen jäsenvaltiosta toiseen tilanteissa, joissa se edistää oikeuden toteutumista mutta ei tällä hetkellä ole mahdollista, ja vähentää rankaisemattomuutta (3).
3.
Tämä aloite sisällytettiin komission vuoden 2022 työohjelmaan (4), ja se on osa järjestäytyneen rikollisuuden torjuntaa koskevaa EU:n strategiaa vuosiksi 2021–2025 (5).
4.
Euroopan tietosuojavaltuutettu on antanut tämän lausunnon vastauksena Euroopan komission 5. huhtikuuta 2023 käynnistämään EU:n tietosuoja-asetuksen (6) 42 artiklan 1 kohdan mukaiseen kuulemiseen.
Euroopan tietosuojaval­ tuutettu pitää myönteisenä ehdotuksen johdanto-osan 62 kappaleessa esitettyä viittausta kyseiseen kuulemiseen.
Tältä osin tietosuojavaltuutettu panee myös tyytyväisenä merkille sen, että häntä kuultiin epävirallisesti jo aiemmin EU:n tietosuoja-asetuksen johdanto-osan 60 kappaleen mukaisesti.
(1) Euroopan parlamentin ja neuvoston direktiivi (EU) 2016/680, annettu 27 päivänä huhtikuuta 2016, luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta (EUVL L 119, 4.5.2016, s. 89).
(2) COM(2023) 185 final.
(3) Ks. perusteluosa s. 3.
(4) https://commission.europa.eu/system/files/2023-01/cwp2022_en.pdf (5) Komission tiedonanto järjestäytyneen rikollisuuden torjuntaa koskevasta EU:n strategiasta vuosiksi 2021–2025, COM(2021) 170 final.
(6) Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (OJ L 295, 21.11.2018, p. 39).